z Mimoriadneho zasadnutia Mestského zastupiteľstva v Žiline, konaného dňa 10.12.2012

Uznesenie č. 124/2012
k Podrobnostiam o spôsobe a vykonaní voľby hlavného kontrolóra mesta Žilina

Mestské zastupiteľstvo v Žiline

I.	schvaľuje

v zmysle § 18a ods. 3 zákona č. 369/1990 Zb. o obecnom zriadení v znení neskorších predpisov podrobnosti o spôsobe a vykonaní voľby hlavného kontrolóra nasledovne:

1.	posúdenie náležitostí podaných písomných prihlášok kandidátov vykoná Komisia zložená z troch poslancov mestského zastupiteľstva (Ing. Jozef Štrba, Ing. Ján Ničík, PhDr. Mgr. Slavomíra Brezovská) a vedúcej odboru vnútorných vecí Mestského úradu v Žiline, ktorá vyhodnotí splnenie náležitostí prihlášok, vypracuje a mestskému zastupiteľstvu predloží zoznam kandidátov,

2.	voľby na funkciu hlavného kontrolóra budú priame s tajným hlasovaním. V deň konania volieb Mestské zastupiteľstvo v Žiline schváli komisiu (jej počet a mená členov), ktorej úlohou bude sčítať odovzdané hlasovacie lístky. Hlasovací lístok musí byť opatrený úradnou pečiatkou a podpisom primátora,

3.	samotnému aktu volieb hlavného kontrolóra bude predchádzať prezentácia jednotlivých kandidátov v deň konania volieb. Kandidáti sa budú prezentovať v abecednom poradí,

4.	po skončení prezentácie kandidátov sa uskutoční prvé kolo volieb hlavného kontrolóra; každý  poslanec mestského zastupiteľstva obdrží hlasovací lístok s menami jednotlivých kandidátov, ktorí budú na hlasovacom lístku oddelení poradovými číslami; každý poslanec zakrúžkuje poradové číslo s menom vybraného kandidáta, lístok vloží do obálky a vloží ju do pripravenej volebnej urny,

5.	za platný sa považuje ten hlasovací lístok, na ktorom bude zakrúžkované len jedno poradové číslo s menom kandidáta,

6.	na zvolenie hlavného kontrolóra v prvom kole je potrebný súhlas nadpolovičnej väčšiny všetkých poslancov mestského zastupiteľstva. Po skončení prvého kola hlasovania komisia sčíta všetky odovzdané hlasy a o výsledku prvého kola hlasovania spíše zápisnicu; zápisnica musí obsahovať počet odovzdaných hlasov, počet platných hlasov, počet hlasov pre jednotlivých kandidátov. Výsledok hlasovania komisia oznámi mestskému zastupiteľstvu,

7.	ak ani jeden z kandidátov nezíska v prvom kole voľby nadpolovičnú väčšinu hlasov všetkých poslancov mestského zastupiteľstva, ešte na tom istom zasadnutí sa vykoná druhé kolo voľby hlavného kontrolóra, do ktorého postúpia dvaja kandidáti, ktorí získali v prvom kole volieb najväčší počet platných hlasov. V prípade rovnosti hlasov do druhého kola volieb postupujú všetci kandidáti s najväčším počtom platných hlasov,

8.	medzi prvým a druhým kolom volieb bude min. ½ hodinová prestávka, počas ktorej kompetentní pracovníci mestského úradu pripravia hlasovacie lístky s menami kandidátov, ktorí postúpili do druhého kola volieb; pre voľby v druhom kole sa primerane použije procesný postup ako v prvom kole,

9.	v druhom kole volieb bude zvolený ten kandidát, ktorý získa najväčší počet platných hlasov,

10.	pri rovnosti hlasov v druhom kole sa voľba rozhodne žrebom.

11.	Náležitosti prihlášky: 

-	meno, priezvisko, dátum narodenia, adresa trvalého pobytu, prípadne nepovinne tiež telefonický a mailový kontakt
-	overená kópia dokladu o vzdelaní, 
-	výpis z registra trestov, nie starší ako tri mesiace ku dňu podania prihlášky, 
-	profesijný životopis.

Kandidáti na funkciu hlavného kontrolóra musia odovzdať písomnú prihlášku najneskôr do 24.12.2012 v podateľni Mestského úradu v Žiline, na adrese: 

Mestský úrad v Žiline
Námestie obetí komunizmu 1
010 01  Žilina

alebo formou mailu na adresu: jana.brathova@zilina.sk

Uznesenie č. 125/2012
k Vyhodnoteniu pripomienok k návrhu VZN o dani z nehnuteľností, dani za psa, dani za predajné automaty a dani za nevýherné hracie prístroje

Mestské zastupiteľstvo v Žiline

I.	berie na vedomie

1.	vyhodnotenie pripomienok fyzických osôb k návrhu VZN o dani z nehnuteľností, dani za psa, dani za predajné automaty a dani za nevýherné hracie prístroje

Všeobecne záväzné nariadenie č. 21/2012
k Návrhu všeobecne záväzného nariadenia o dani z nehnuteľností, dani za psa, dani za predajné automaty a dani za nevýherné hracie prístroje

Mestské zastupiteľstvo v Žiline

I.	schvaľuje

1.	článok 15 ods. 1 zmeniť nasledovne: Správca dane určuje u občanov, ktorí k 1. januáru príslušného zdaňovacieho obdobia dosiahli vek 67 rokov a viac, zníženie ročnej sadzby dane len za jedného psa o 30%
 
2.	Návrh všeobecne záväzného nariadenia o dani z nehnuteľnosti, dani za psa, dani za predajné automaty a dani za nevýherné hracie prístroje v znení schváleného pozmeňujúceho návrhu

Všeobecne záväzné nariadenie č. 22/2012
k Návrhu všeobecne záväzného nariadenia o poplatku

Mestské zastupiteľstvo v Žiline

I.	schvaľuje

1.	Návrh všeobecne záväzného nariadenia o poplatku

Všeobecne záväzné nariadenie č. 23/2012
k Návrhu všeobecne záväzného nariadenia Mesta Žilina, ktorým sa mení všeobecne záväzné nariadenie č. 27/2011 o výške dotácie na prevádzku a mzdy v zariadeniach školského stravovania na žiaka školy na rozpočtový rok 2012

Mestské zastupiteľstvo v Žiline

I.	schvaľuje

1.	Návrh všeobecne záväzného nariadenia Mesta Žilina, ktorým sa mení všeobecne záväzné nariadenie č. 27/2011 o výške dotácie na prevádzku a mzdy v zariadeniach školského stravovania na žiaka školy na rozpočtový rok 2012

Všeobecne záväzné nariadenie č. 24/2012
k Návrhu všeobecne záväzného nariadenia Mesta Žilina, ktorým sa mení všeobecne záväzné nariadenie č. 28/2011 o výške dotácie na prevádzku a mzdy na žiaka základnej umeleckej školy, dieťa materskej školy a dieťa školského zariadenia na rozpočtový rok 2012

Mestské zastupiteľstvo v Žiline

I.	schvaľuje

1.	Návrh všeobecne záväzného nariadenia Mesta Žilina, ktorým sa mení všeobecne záväzné nariadenie č. 28/2011 o výške dotácie na prevádzku a mzdy na žiaka základnej umeleckej školy, dieťa materskej školy a dieťa školského zariadenia na rozpočtový rok 2012

V Žiline 14.12.2012

				                             Ing. Igor Choma
							         primátor mesta